alexandrainst/scandi-wiki huggingface dataset:
Thomas Percy

Thomas Percy (født 13. april 1729, død 30. september 1811) var biskop av Dromore i grevskapet Down i dagens Nord-Irland. Før han ble gjort til biskop var han institusjonsprest for kong Georg III av Storbritannia.  Percys fremste bidrag for ettertiden er hans Reliques of Ancient English Poetry (1765), en av de første store balladesamlinger og som hadde betydelig andel i fornyelsen av engelsk poesi som ble en viktig del av den romantiske bevegelsen.

Forfatterskap 
Hans første trykte verk, Hao Kiou Choaan, or The Pleasing History ble utgitt i 1761. Det var en meget revidert og kommentert versjon av en kinesisk roman kalt Haoqiu zhuan (好逑傳), men også den første utgaven av et kinesisk verk på engelsk. Det påfølgende året utga han i to bind essayer om Kina, hovedsakelig oversettelser, kalt for Miscellaneous Pieces Relating to the Chinese. Han håpet i 1763 møte det samme litterære markedet som James Macphersons Ossian hadde skapt med sitt Five Pieces of Runic Poetry from Icelandic som han fritt og relativt uavhengig «oversatte» og «forbedret» fra islandsk. Det samme året redigerte han også Henry Howard, jarl av Surreys dikt med et essay om tidlige blankvers, oversatte Salomos Høysangen og utga en nøkkel til Det nye testamente. Deretter kom hans Northern Antiquities (1770), igjen om eldre norrøn kultur, var en oversettelse fra fransk av Paul Henri Mallet om «de gamle skandinaver». Hans utgave av «husboken» for jarlen av Northumberland hadde den omstendelige tittelen The Regulations and Establishment of the Household of Henry Algernon Percy, the Fifth Earl of Northumberland, at his Castles of Wresill and Lekinfield in Yorkshire. Begun anno domini M.DXII (1770). Den er av stor verdi for dens illustrasjoner av hjemlig liv i England for denne perioden.

Disse verkene er dog av liten verdi sammenlignet med hans Reliques of Ancient English Poetry (1765). På 1760-tallet fikk han tak i et manuskript med ballader (Percy Folio) fra en kilde i  Northumberland. Han hadde i tankene å skrive historien til Percy-familien (hertugene av Northumberland), og søkte etter eldre materiale av lokal interesse. Han kom over eldre fortellinger fra området rundt Alnwick, slektshjemmet til Percyfamilien og fant således flere ballader. Han var en venn av Samuel Johnson, Joseph og Thomas Warton, og James Boswell. I 1764 oppmuntret doktor Johnson og andre ham til å bevare poesien han hadde kommet over. Percy skrev av balladene fra manuskriptet og søkte også etter flere ballader i området, også ved grenseområdene til Skottland. I 1765 utga han sin bok og den ble en stor suksess. Reliques of Ancient English Poetry inspirerte ikke bare Robert Burns, men også William Wordsworth og Samuel Taylor Coleridges felles Lyrical Ballads i 1798.

Referanser

Eksterne lenker 
 Percy Library ved Queen's University Belfast
 Bishop Percys House, Bridgnorth

Engelske anglikanske biskoper
Biskoper i Church of Ireland
Ikke-irske anglikanske biskoper i Church of Ireland
Personer fra Shropshire
Engelske forfattere
Johannes Weiß

Johannes Weiß (født 13. desember 1863 i Kiel i hertugdømmet Holstein, død 24. august 1914 i Heidelberg) var en evangelisk-luthersk teolog. Weiß var elev og svigersønn av Albrecht Ritschl og professor ved universitetene i Göttingen, Marburg og Heidelberg. Han var en av de mest betydningsfulle forskere innenfor den religionshistoriske skole som dominerte i den teologiske forskningen i begynnelsen av 1900-tallet.

Referanser

Kilder

Litteratur 
 G. W. Ittel: Urchristentum und Fremdreligionen im Urteil der religionsgeschichtlichen Schule. Inaugural-Dissertation Erlangen, 1956, 39-41
 

Tyske lutherske teologer
Personer fra Kiel
Ståle Vaag

Ståle Vaag (født 1967) har og har hatt mange roller i både det offentlige og private næringsliv. Han har vært mangeårig politiker og har hatt flere lederposisjoner. (Ap). Han er utdannet adjunkt med tillegg ved Trondheim og Eleverum lærerhøyskole med idrett som fordypning. Han var ordfører i Hemne kommune fra 2007 til 2015.

Han satt i Hemne formannskap og kommunestyre i perioden 2003–2019. Ståle Vaag har sittet i Arbeiderpartiets landsstyre, og satt også i mange år i Hemne Arbeiderparti sitt styre som styremedlem, nestleder og styreleder i perioden 1999–2019.

Han har vært mangeårig styremedlem og nestleder i Sør-Trøndelag Arbeiderparti, og var med på å lede fusjonen mellom Sør-Trøndelag og Nord-Trøndelag Ap til det som i dag er Trøndelag Arbeiderparti. Vaag var styreleder i KS Sør-Trøndelag i perioden 2015–2019, og satt i KS sitt hovedstyre fra 2016–2020. 
Han satt i Europarådets kommunalkongress i tidsrommet 2016–2020, hvor han også var medlem av Monitoring Commitee og satt i The Local Chamber. 

Vaag satt som styremedlem i tidligere Sør-Trøndelag idrettskrets i perioden 2016-2018, og ble valgt som styremedlem i nye Trøndelag idrettskrets i perioden 2018-2020. Vaag sitter idag som styreleder av Trøndelag Idrettskrets. 

Vaag har vært HR-sjef og Compliance officer i Wacker Chemicals Norway AS i tidsrommet 2016-2020, og sitter i dag som general manager/daglig leder av Orkladal Næringsforening.

Referanser

Eksterne lenker 
 
 
  http://www.avisa-st.no/nyheter/article10651850.ece

Ap-ordførere i Sør-Trøndelag
Ordførere i Hemne
Norske idrettsledere
Arnfinn Astad

Arnfinn Einar Astad (født 15. juli 1938 i Molde) er en norsk politiker (Ap). Han var ordfører i Bjugn kommune fra 1999 til 2014.

Han vokste opp på Kortgarden ved Molde. Astad gikk Luftforsvarets befalskole og ble i 1960 befal ved elektronikkskvadronen på Ørland hovedflystasjon. Han gikk for aldersgrensen i 1998. Han var leder for Norges Offisersforbunds avdeling på Ørland i en årrekke. Han var også medlem av landsstyre og forbundsstyre.

I 1968 bosatte han seg i Bjugn, der han stiftet familie.

I 1975 ble han valgt inn i Bjugn kommunestyre og formannskap. Han var også medlem av Sør-Trøndelag fylkesting fra 1980 til 1987. I 1999 ble han ordfører i Bjugn. Han var styreleder i Fosen regionråd 2008–2011. Han har også vært styreleder i Campus Fosen og pådriver for bygging av Fosen videregående skole, Bjugn kulturhus og Fosenhallen. Han valgte å fratre som ordfører etter folkeavstemningen om å slå sammen Bjugn og Ørland kommuner, der flertallet i Bjugn var imot, etter Astads anbefaling. Kommunene ble sammenslått i 2020, etter stortingsvedtak.

Astad var også i mange år styreleder i Bjugn idrettslag.

Referanser 

Ap-ordførere i Sør-Trøndelag
Ordførere i Bjugn
Offiserer i Luftforsvaret
Personer fra Molde kommune
Isabela City

Isabela City er en by i provinsen Basilan på Filippinene. Ved folketellingen i 2015 kom man til et befolkningstall på 112.788 innbyggere.

Navnet er til ære for den spanske dronning Isabella II.

Barangayer
Isabela City er inndelt i 45 barangayer.

Klima

Referanser

Eksterne lenker
 
 2000 Philippine Census Information

Basilan
Byer på Filippinene
Bosetninger etablert i 1848
1840-årene på Filippinene
1848 i Det spanske imperiet
1848 i Asia
Byer grunnlagt i 2001
2000-årene på Filippinene
2001 i Asia
Lamitan City

Lamitan City er en by i provinsen Basilan på Filippinene. Ved folketellingen i 2015 kom man til et befolkningstall på .

Barangayer
Lamitan City er inndelt i 45 barangayer.

Klima

Referanser

Eksterne lenker
 
 2000 Philippine Census Information

Basilan
Byer på Filippinene
Bosetninger etablert i 1886
1886 på Filippinene
Byer grunnlagt i 2007
2000-årene på Filippinene
2007 i Asia
Drammen byleksikon

Drammen byleksikon er et byleksikon som dekker Drammen kommune. Første spire til et leksikon var en artikkelserie i Drammens Tidende om byens gatenavn og opprinnelse i 1954–1955, skrevet av journalist Kristian Fahlstrøm og oppmålingssjef Erling Haug. Artiklene, som i 1955 ble utgitt som særtrykk i tabloid på 24 sider, ble i 1979 videreført av Arnt Ruud i en bok med navnet Drammen byleksikon, men fortsatt hovedsakelig med gatenavnene samt omtale av ca. 100 av byens hjørnestensinstitusjoner. Buskerudbanken stod for utgivelsen i anledning bankens 50-årsjubileum.

1995-leksikonet, skrevet av Per Otto Borgen, inneholdt 2300 oppslagsord og var tre ganger større enn Ruuds oversikt over gatenavn. De 600 viktigste gatene var med, samt 730 biografier og 400 bedriftsomtaler. Leksikonet utkom i to bind i 1995 og 1998 (som omfattet bydelene Skoger og Konnerud). En ny, revidert og utvidet utgave ble utgitt i 2004, med ca. 4200 oppslagsord. Drammen by leksikon ligger åpent ute på internett https://byleksikon.drmk.no/.

Utgaver

Referanser

Eksterne lenker  
 Drammen byleksikon Nettsted driftet av Drammen kommune. Besøkt 13. januar 2022.
 Drammen mediearkiv Nettsted driftet av Drammen kommune. Besøkt 13. januar 2022.
Eiker arkiv Lokalhistorisk arkiv for kommunene Øvre Eiker og Nedre Eiker. Nettsted driftet av Eiker Historielag, Øvre Eiker bibliotek og Nedre Eiker bibliotek. Besøkt 13. januar 2022.
Lier historielag Besøkt 13. januar 2022.

Norske oppslagsverk
Drammens historie
Bøker fra 1979
Kultur i Drammen
Medier og Ledelse

Medier og Ledelse AS er et norsk medieselskap som utgir Ukeavisen Ledelse og Kultmag med tilhørende nettsteder. Selskapet er eid av Magne Lerø.

Selskapet ble etablert under navnet Næringslivets Forlag i 2002. I 2007 byttet det navn til Mentor Meider. Det het selskapet inntil august 2009. Da bestemte selskapets eiere Mediehuset Vårt Land å ta i bruk datterselskapets navn på morselskapet. Mentor Medier ble da hetende Ad Fontes Medier fram til 2011, da selskapet fikk navnet Fora Medier. Magne Lerø kjøpte innmaten i selskapet fra Mentor Medier fra nyttår 2013 og kalte sitt nye selskap Medier og Ledelse. Det gamle selskapet Fora Medier AS ble lagt ned av Mentor Medier i 2013.

Medier
 Ukeavisen Ledelse ble overtatt fra NHO i 2000.
 Kultmag ble kjøpt fra Andrimne forlag i 2009.

Avviklet eller solgt
 Ny Tid, 2008-2010
 Le Monde Diplomatique, 2008-2010
 Gründer, 2007-2009
 Økonomisk Rapport, 2006–2012.
 Mandag Morgen ble innlemmet i Ukeavisen Ledelse som seksjonen "Agenda" våren 2013.

Ansvarlig redaktør
Magne Lerø er eier og ansvarlig redaktør.

Referanser

Eksterne lenker
 Medier og Ledelse
 Komplett mediehus i mikroformat Nettartikkel fra Dagens Medier

Norske medieselskaper
Selskaper etablert i 2002
Ola Høgåsen Mæhlen

Ola Isaac Høgåsen Mæhlen, født 22. mars 1992 er en norsk skuespiller. 

Han spilte Egon i Olsenbanden jr. Sølvgruvens hemmelighet og Olsenbanden jr. på Cirkus. I den forbindelse var han også gjest i programmet Senkveld med Thomas og Harald 1. episode 2007. Høgåsen Mæhlen gikk på dramalinjen på Hartvig Nissen videregående skole i Oslo.

Eksterne lenker 
 
 
 Bilde i Dagbladet

Norske skuespillere
Skuespillere i Olsenbanden-filmer
Vikersund stasjon

Vikersund stasjon er en jernbanestasjon på Randsfjordbanen i tettstedet Vikersund i Modum kommune i Viken fylke. Stasjonen ble opprettet som en betjent jernbanestasjon for ekspedering av tog, reisende og gods i 1866, to år før Randsfjordbanen mellom Drammen og Randsfjord stod ferdig i 1868. I 1894 skiftet stasjonen navneform til Vikesund, men dette ble endret tilbake igjen i 1939. 

I 1974 ble Vikersund nedgradert til fjernstyrt stasjon betjent for ekspedering av reisende og gods. I 1999 ble stasjonen ubetjent. 

I 2001 mistet stasjonen all trafikk, men fra 2002 stoppet igjen enkelte lokaltog. Stasjonen er også utgangspunkt for veterantogene som går på Krøderbanen i sommersesongen. Vikersund ligger for øvrig 67,1 moh og 84,5 km fra Oslo S. Banen er imidlertid kilometrert fra Oslo Vestbanestasjon via Spikkestad. Vikersund ligger derfor på Randsfjordbanens km 96. 

Fra slutten av 1980-årene er de fleste fjerntogene på Bergensbanen blitt kjørt over Randsfjordbanen istedenfor over Roa, men disse togene stopper ikke i Modum.

Per 2020 stopper tre togpar som kjøres mellom Oslo og Bergen i Vikersund.

Litteratur

Eksterne lenker 

 Krøderbanens venner

Jernbanestasjoner på Randsfjordbanen
Jernbanestasjoner på Krøderbanen
Jernbanestasjoner i Buskerud
Stasjoner på museumsjernbaner i Norge
Jernbanestasjoner åpnet i 1866
1866 i Norge
Bygninger tegnet av Georg Andreas Bull
Jernbanebyggverk i Modum
Abu Daoud

Mohammad Oudeh (arabisk:  født 1937, død 3. juli 2010), mest kjent som Abu Daoud (arabisk: ), var leder av terrorgruppen Sort September, en utbrytergruppe av PLO som stod bak Münchenmassakren i 1972. Mange av dens medlemmer ble drept i Israels hemmelige Operasjon Guds vrede, men Daoud slapp unna. I 1981 hevdet Daoud at Mossad forsøkte å drepe ham under sitt opphold i Polen, selv om det er ukjent hvem som stod bak forsøket. I 1996 ble han gitt tillatelse til å reise gjennom Israel for å delta på et PLO-møte på Gazastripen. Under dette møtet stemte Daoud for resolusjonen om å avskaffe den delen av PLOs vedtekter som krevde Israels undergang.

Daoud skal ha dødd i Syria av nyresvikt, 73 år gammel.

Referanser 

Palestinere
Personer fra Vest-Asia involvert i terroraktivitet
Personer fra Jerusalem
Fødsler i 1937
Dødsfall i 2010
Balakhna

Balakhna (russisk: Балахна) er en by i Nizjnij Novgorod oblast i Russland. Byen ligger på Volgas høyre bredd, rundt 30 km nordvest for Nizjnij Novgorod. Innbyggertall: 57 338 (folketelling 2002).

Historie 
Balakhna ble grunnlagt i 1474 som Sol-na-Gorodtse. Etter at Khanen av Kazan jevnet den med jorda i 1536 ble det oppført et trefort for å beskytte bosetningen mot videre angrep fra tatarene. De tre påfølgende århundrene blomstret Balakhna som et senter for saltverk og kornhandel. Rundt Russlands urolige tider var den landets tolvte største by.

Adam Olearius besøkte og beskrev byen i 1636. Dette året bygde flere skipsbyggere fra Holstein de første russiske skipene her, og etablerte med det Balakhna som et av de fremste sentrene for skipsbygging for trafikken på Russlands elver. Balakhnas innbyggere var også kjent for sin dyktighet innen strikking og fremstilling av fargede fliser, som blant annet ble brukt i utsmykningen av Frelserkirken (1668) og andre lokale bygninger. Balakhna er en av de få russiske byene som ble vist på Amsterdam-verdenskartet fra 1689 (som Balaghna).

Severdigheter 
Den eldste bygningen i byen (og i hele regionen) er den teltformede Nikolaikirken fra 1552. Av alle de teltformede kirkene oppført i teglstein er dette den som kommer nærmest sine forgjengere bygget i tre. Kristi fødsels kirke (1675) representerer en arkaisk monumental type klosterkatedral. Like ved ligger en statue av Kuzma Minin, som ble født i Balakhna.

Den nordvestre delen av Balakhna kalles Pravdinsk, og var tidligere en separat bymessig bosetning før den ble slått sammen med Balakhna i 1993.

Referanser

Eksterne lenker 
 
 Balakhnas historie og fortidsminner

Byer i Nizjnij Novgorod oblast
Byer ved Volga
Bosetninger etablert i 1474
«Nornen» (bark)

«Nornen» var en norskeid bark, opprinnelig bygget i 1876 i Frankrike for rederiet A. D. Bordes & Fils og ble døpt «Maipu». Under en storm forliste skipet ved Berrow nær Burnham-on-Sea i Bristolkanalen i Somerset i England. Besetningen på tolv ble reddet i en dramatisk aksjon fra land. Restene av vraket kan sees ved lavvann og er et populært fotomotiv.

Eksterne lenker 
 Artikkel om bark «Nornen» av Brevik, fra Porsgrunn folkebibliotek
 Artikkel om bark «Nornen» fra nettsted om Burnham-on-Sea (engelsk)

Norske barker
Skip fra 1876
Skip bygget i Frankrike
1876 i Frankrike
Artikler i sjøfart-prosjektet
Baclayon

Baclayon er en kommune i provinsen Bohol på Filippinene. Under folketellingen i 2000 kom man til et befolkningstall på .

Historie
Baclayon var den første municipio etablert av spanjolene på Bohol. Den omfattet opprinnelig også de områder som i dag er Alburquerque, Balilihan, Corella og Sikatuna. Det opprinnelige navnet var Bacayan, med rot i ordet bacay, som betyr «omvei» - det var en klippe her rundt en klippe.

I 1595 ankom to prester fra jesuittordenen, Juan de Torres og Gabriel Sanchez, som misjonærer til Bohol. Med lokal hjelp fikk de bygd en steinkirke som anses som en av Filippinenes eldste steinkirker. Dette ble utgangspunktet for landsbyen. I 1600 raidet moroene bosettingen, og jesuittene flyttet da sin residencia til Loboc.

I 1717 fikk Baclayon status som katolsk menighet. I 1742 ble Tagbilaran utskilt fra Baclayon, deretter Alburquerque i 1868, Balilihan i 1828, og Corella i 1884.

Barangayer
Baclayon er inndelt i 17 barangayer.

 Cambanac
 Dasitam
 Buenaventura
 Guiwanon
 Landican
 Laya
 Libertad
 Montana
 Pamilacan
 Payahan
 Poblacion
 San Isidro
 San Roque
 San Vicente
 Santa Cruz
 Taguihon
 Tanday

Referanser

Eksterne lenker 
 
 2000 Philippine Census Information

Bohol
Kommuner på Filippinene
Bosetninger etablert i 1595
1595 i Det spanske imperiet
1595 i Asia
Gåten Jason Bourne (film)

Gåten Jason Bourne (originaltittel: The Bourne Supremacy) er en amerikansk film fra 2004, løst basert Robert Ludlums roman ved samme navn fra 1987.

Filmen ble regissert av Paul Greengrass og er oppfølgeren til Hvem var Jason Bourne fra 2002.

Handling 
Jason Bourne (Matt Damon) har levd i fred i to år, men nå klarer hans forfølgere å spore ham opp og han blir igjen tvunget til å møte problemer fra sitt tidligere liv. En ukjent mann sender en leiemorder etter Jason, og CIA mistenker ham for å ha myrdet to av deres agenter under et oppdrag i Berlin.

Medvirkende 
 Matt Damon – Jason Bourne
 Franka Potente – Marie Helea Kreutz
 Brian Cox – Ward Abbott
 Julia Stiles – Nicky
 Karl Urban – Kirill
 Gabriel Mann – Danny Zorn
 Joan Allen – Pamela Landy
 Marton Csokas – Jarda
 Tom Gallop – Tom Cronin

Eksterne lenker 
 
 
 
 Gåten Jason Bourne-manuskript hos MovieScriptPlace.com

Jason Bourne
Spionfilmer
Actionfilmer fra USA
Filmer fra 2004
Filmer basert på bøker
Bøker fra 1987
Engelskspråklige filmer
Oppfølgerfilmer
Solheim

Solheim er et mye brukt navn i Norge og kan vise til:

Stedsnavn 
Solheim, tettsted i Lørenskog
Solheim i Viksdalen, Gaular kommune
Solheim område i Årstad bydel i Bergen.
Solheim, bydel i Florø

Etternavn 
Erik Solheim, SV-politiker
Eirik Johan Solheim, medisinprofessor (ortopedisk kirurgi)
Dag Solheim, Canal+, programleder
Øivind H. Solheim, forfatter
Konstruktiv mistillit

Konstruktiv mistillit innebærer at et parlament i et parlamentarisk system ikke kan felle en regjering uten å stable en ny på beina. Dette prinsippet ble innført i Forbundsrepublikken Tyskland etter andre verdenskrig. Bakgrunnen var et ønske om å unngå en gjentagelse av de ustabile regjeringene landet hadde hatt under Weimarrepublikken.

Se også 
 Mistillitsvotum
 Tysklands politiske system

Parlamentarisme

de: konstruktives Misstrauensvotum
Sørland

Sørland er et tettsted og administrasjonssenteret i Værøy kommune i Nordland og ligger på Værøya, den største av øyene. Tettstedet har  innbyggere per 1. januar , og ligger sørøst på Værøya. Sørlandsvågen splitter tettstedet og danner et naturlig havneområde mot Vestfjorden. Det meste av industrien her ligger i direkte tilknytning til vågen.

Sørland er et fiskevær som i hovedsak livnærer seg av fiskeindustri og litt verkstedindustri. Sørland er blant annet kjent for å ha Nordlands største fiskemottak av sild og makrell, samt blåkveite og lodde.

Sørland fergekai ligger på Tyvnesodden, der den gassdrevne bilferga «Værøy», som betjener sambandet Bodø–Røst–Værøy–Moskenes, anløper daglig. På Tabbisodden finnes også Værøy helikopterhavn, som eies av Avinor og har flere daglige flygninger mellom Verøy og Bodø. I Sørland finnes dessuten kommunale tjenester som skole , barnehage, kirke, rådhus med bibliotek og kontorer for politiet, eldresenter, lege, fysioterapeut, helsesøster, treningssenter, og en kunstgressbane.

Referanser 

Bosetninger i Værøy
Tettsteder i Nordland
Samuelsons

Samuelsons var en av de mest populære svenske kristne musikkgruppene på 1970-tallet. De var populære i alle de nordiske landene, samt i USA. De besøkte ofte Norge. De skrev ny kristen tekst på og gjorde flere coverlåter av flere populære sanger fra hitlisten. Musikkstilen var en blanding av country, danseband, rock og ballader.

Samuelsons bestod av brødrene Rolf, Kjell, Olle och Jard Samuelson. Flere av brødrene har gjort solist karrierer.

I 1984 ble det siste albumet utgitt. Brødrene Kjell og Jard fortsatte i hver sin solist karriere. Kjell Samuelsons opptråtte alene, men broren Jard hadde etterhvert med seg ektefellen Carina.

Både Kjell Samuelson og Jard & Carina var med i alle fjernsynsproduksjonene av det kristne sangprogrammet Minns du sången.

På plateomslag og notehefte fra 1970-tallet var Samuelsons avbildet sammen med Carl XVI Gustaf, Dolly Parton og Pat Boone.

Löttorp camping 
Samuelsons drev en campingplass på Löttorp, der de sammen med andre kristne artister hadde opptredener gjennom sommeren. Stedet var et populært feriemål for kristne fra hele norden.

Diskografi (utvalg)
Samuelsons har gitt ut mange album, de fleste på plateselskapet Pilot Music. De har også noen utgivelser på andre plateselskap. De er med på flere samleplater, blant annet sammen med artistene Curt & Roland og Mia Marianne og Per Filip.

Album
 1971 – Följ med
 1972 – En väg
 1973 – Tillsammans
 1974 – Vänner
 1975 – Sånger vi gärna minns vol.1
 1975 – Sjung med Samuelsons - Allsånger
 1976 – Personligt
 1976 – Pärleporten - Samuelsons mest önskade 
 1977 – Sånger vi gärna minns vol.2
 1978 – Vilken dag
 1978 – Nu ser jag himlen - Mest önskade 2
 1978 – You're My World 
 1979 – Golden Trumpets & Silver Saxophones
 1979 – God jul önskar Samuelsons
 1980 – Sånger vi gärna minns vol.3
 1981 – Vi ska ses igen
 1982 – En ljus framtid
 1983 – Från mörker till ljus
 1984 – Sånger vi gärna minns vol.4
 1985 – Önskesånger

Singel/EP
 1980 – Snart går än ett år/Bortom gyllne sol

Jard Samuelson (soloalbum)
 1987 – Nya vägar

Jard & Carina Samuelson (album)
 1988 – Du har en vän
 1990 – Vilken underbar värld
 1992 – En härlig morgondag
 1995 – Varje dag är en gåva
 2001 – När vi möts igen
 2004 – En sång en gång för längsen

Kjell Samuelson (soloalbum)
 1987 – Tro, hopp & kärlek
 1988 – På sångens vingar
 1990 – Längtan
 1993 – Country & Gospel
 1998 – Minns du sangen
 2005 – Goda nyheter

Eksterne lenker 
 

Samuelsons
Jotron

Jotron AS er en norsk produsent av radiokommunikasjonsutstyr for luftfart og maritime applikasjoner. Den ble stiftet i 1967 i Levanger kommune i Trøndelag og flyttet til Tjølling (nå Larvik) i 1978. Jotron AS har fabrikker i Larvik, Horten og Kaunas, samt salgskontorer i Newcastle, Houston og Singapore. Jotron har cirka 250 ansatte totalt, hvorav cirka 150 personer er ansatt hos Jotron AS i Norge.  Cirka 80 prosent av bedriftens produksjon går til eksport.

Bedriften har holdt til på Tjøllingvollen i Larvik siden 1978, men flyttet til Ringdalskogen Mars 2020. Den ble kåret til Årets Vestfoldbedrift i 1991. Administrerende direktør er Merete Berdal.

Referanser 

 Bedriftens hjemmeside

Norske elektronikkselskaper
Næringsliv i Larvik
Etableringer i 1967